Az osztrák nagydíj hétvégén a kvalifikáción a 8. helyet érte el, de mivel 10 rajthelyes büntetést kapott új belsőégésű motor cserélése miatt, és ezzel túllépte az engedélyezett 4 erőforrás/éves keretet vissza sorolták a 18. helyre. Ezt a rajt pozíciót nem foglalhatta el, mert előrébb került a 15. helyre csapattársa hasonló büntetése miatt, valamint Fernando Alonso és Jenson Button 25-25 helyes rajtbüntetése miatt. A rajtot követően már az első körben koccanás miatt a boxba kellett mennie szárny cserére. A 18. körben a csapat szólt neki, hogy sérült a kasztni a futam elején. A 29. körben annyira szenvedett már az autó irányíthatóságával, hogy Max Verstappen könnyedén megelőzte őt és ezzel kiszorult a top 10-ből. 2 körrel később Romain Grosjean is elment mellette. A 41. körben Felipe Nasr és Pastor Maldonado is elsőre megelőzték őt. A versenyt végül 1 kör hátrányban a 12. helyen fejezte be. A brit versenyhétvégén az időmérő edzésen a két Scuderia Ferrari mögött a 7. legjobb időt érte el. A másnapi versenyen a rajtot követően egy helyet csúszott vissza, de hamar megelőzte Sebastian Vettelt. Az esőzést követően a 6. helyen haladt a verseny végén, majd ebben a pozícióban is intették le. A magyar versenyhétvégén a kvalifikáción a 7. időt érte el. A futamon a rajtot követően feljött az 5. helyre, majd nem sokkal később Nico Hülkenberg megelőzte őt. Az 50. körben már az 5. helyen haladt, majd pár körrel később Kimi Räikkönen boxba menetelét követően előrébb lépett a 4. pozícióba. A 64. körben Ricciardo az 1-es kanyarban ütközik Nico Rosberggel, aki bal hátsó defektet kapott, így mindketten a boxba kényszerültek. Ennek köszönhetően Kvjat feljött a 2. helyre. Két körrel később 10 másodperces büntetést kapott pályaelhagyás miatt, de ennek ellenére meg tudta tartani pozícióját, így élete első dobogóját szerezte meg a Formula–1-ben.